Soektog na ruimtewesens ná dekades gestaakFoto ter illustrasie. (Foto:Donald Giannatti/Unsplash.) Op 31 Maart 2020 sal die wêreld se grootste soektog na lewe op ander planete en die buiteruim tot ŉ einde kom. Die Universiteit van California, Berkeley het aangekondig dat hulle vanaf die einde van die maand nie nuwe werk aan hul wêreldnetwerk van vrywilligers gaan versprei nie. [email protected] is sedert 1999 in gebruik en maak staat op ŉ netwerkkoppeling tussen duisende huisrekenaars van vrywilligers wat help met die analisering van data. In 1995 het die rekenaarwetenskaplike David Gedye die idee gekry om een groot rekenaar te maak vanuit ŉ koppeling van huishoudelike rekenaars deur middel van die internet. Wat toe net ŉ partytjie-idee was, het binne minder as vyf jaar tot stand gekom as [email protected] Miljoene mense vanuit omtrent elke land ter wêreld het deelgeneem aan die legendariese wetenskaplike eksperiment. (Foto: [email protected]/Berkeley.) [email protected] soek na bewyse van radiouitsendings wat moontlik vanaf vreemde wesens afkomstig mag wees. Die soektog begin by data wat in die agtergrond opgeneem word vanaf twee afsonderlike radioteleskope, naamlik die Arecibo-radioteleskoop en ook die Green Bank Telescope. Die data word opgeneem terwyl ander wetenskaplike programme die teleskope gebruik. Die opgeneemde data word dan gedigitaliseer, gestoor en gestuur na [email protected] Die data word dan verwerk tot kleiner segmente van frekwensie en tyd waarna dit geanaliseer word vir seine wat nie toegeskryf kan word aan geraas nie. [email protected] gebruik dan verspreidingsprogrammatuur om die segmente data na huisrekenaars te stuur vir verwerking en die analise van die data word dan weer teruggestuur na [email protected] Wat dan eens ŉ magtige taak sou wees vir data-analise is nou verwerk tot ŉ redelik hanteerbare een as gevolg van die magdom vrywilligers in die [email protected] program. Ná meer as twee dekades se dataverwerking en miljoene ure se verwerkte data wat ingesamel is, is daar nou baie meer data as wat die wetenskaplikes weet wat om daarmee te maak. Wetenskaplikes by die Universiteit van California, Berkeley het aangekondig dat dit tyd is vir hulle om die data wat daar reeds is, te verwerk en te dokumenteer as ŉ wetenskaplike artikel. “Ons is op ŉ punt van dalende meeropbrengs” het die organiseerders gesê, “basies het ons al die data wat ons nodig het, reeds geanaliseer.” Tot op hede het die [email protected] geen bewyse gelewer van lewe buite ons sterrestelsel nie. Die mees relevante ontdekking wat gemaak is, is ŉ kandidaatsein wat op 1 September 2004 aangekondig is met die naam Radio Source SHGb02+14a.